ŽILINA. Čoskoro 24-ročný rodák zo Sarajeva je kmeňovým hráčom gréckeho Panserraikosu a v jednom prípade si už obliekol aj reprezentačný dres. Kerla by mal figurovať na súpiske "šošonov" už v najbližšom domácom zápase proti FC Nitra.
"Vzhľadom na aktuálny stav na poste stredného obrancu, kde máme zranených hráčov alebo hráčov v treste, sme hľadali na túto pozíciu alternatívu. Kerla bol na skúške, a aj keď sme ho videli len v zápase proti Ostrave, napokon sme sa rozhodli dať mu priestor do konca jesennej časti na adaptáciu. V decembri máme na neho opciu a ak nás presvedčí, tak môžeme počas zimnej prestávky zrealizovať prestup," uviedol pre internetovú stránku www.mskzilina.sk športový manažér päťnásobného slovenského šampióna Karol Belaník.